ISANDA LAUAS
Tere tulemast saatesse!
Seekordne külaline on luteri kiriku pastor.
Hetkel ta kirikutööd ei tee, aga ta teeb muud tööd.
Tere tulemast Petri Kauhanen! - Tänan!
Enne, kui läheme tänapäeva praktiliste asjade juurde,
uurime, kus ja millises peres sa sündisid?
Kas seal ka Jeesust tunti?
Sündisin õpetaja perre Kaavi-Korpes.
Mu isa oli seal "rahvavalgustaja", ema oli kodune.
Meil oli tavaline Soome mitteusklik pere,
aga kristlikud väärtused olid siiski au sees.
Mul on veel 2 nooremat õde.
Mingil ajal te kolisite Kangasniemele?
Jah. 1964.a läksin sinna põhikooli.
Kangasniemel, Lõuna-Savos mu koolitee algaski.
Sa käisid ka pühapäevakoolis, aga sa ei teinud usuotsust.
Lapsepõlves sai kooli, naabrite ja sõprade kaudu
palju seemet külvatud väikese poisi südamesse
ja ma käisin ka nelipühi kiriku pühapäevakoolis
Kangasnieme Eelimi koguduses.
Samuti lõin kaasa koguduse laste -ja noortetöös.
Sel moel olid mu lapsepõlv ja koolitee kristlikud.
Jah. Tänapäevaga võrreldes on seal suur vahe.
Aga peale leerikooli juhtus sul noorena mingi tähtis sündmus,
mis on sind kandnud tänase päevani.
Jah. Aasta oli siis 1975 ja oli jõulueelne aeg.
Mul oli samal suvel võimalus olla vahetusõpilane USA-s.
Olin Virginia osariigis
ja elasin presbüterlaste peres.
Seal oli tüüpiline ameerikaliku vabaduse õhkkond.
See mõjutas ka mind.
Aga kui ma sügisel koju tulin, istusin enne jõule kodus
ja lugesin kooli Piiblit, mis oligi mõeldud kooliõpilastele.
Kui ma seda Piiblit lugesin, siis see sama Sõna, mis seal oli,
see avanes mu jaoks.
Sain aru, et selle Sõna kaudu räägib Jumal mulle isiklikult.
See oli nii, nagu oleks janusele antud vett juua.
Sellest peale hakkasin Piiblit uurima.
Üks tuli süttis 17-aastase gümnaasiumi õpilase südames.
Kas sa mäletad ka erilisi hetki,
kui olid erilised juhtimised või muud asjad,
kuidas see Piibel su jaoks avanes?
Jah.
Sel ajal, 70-ndate alguses, oli palju noorsoo ärkamist.
Mu sõber sai usklikuks.
Ka koolis saadi usklikeks.
Mul oli eeskujusid ka noorte sugulaste seas.
Noorte eest palvetati palju ja õhkkond oli äratuslik.
See oli 70-ndate alguses, kui toimusid erinevad ärkamised.
Neid juhtus eri paikades.
Jah. Mitmel pool Soomes.
Ka Kangasniemel avaldas noorte keskel mõju
üks ärkamisliikumine.
Meie kogudus tegutses koos nelipühi kogudusega.
Tegutsesime koolis.
Meil oli palju väljapoole suunatud tööd.
Usust ikka räägiti.
80-ndatel mõjutas Niilo Ylivainio liikumine.
Peale seda pole midagi märkimisväärset
rohkem juhtunud.
Peale Ylivainiot pole midagi sellist, mis puudutanuks kogu rahvast,
juhtunud.
Selliseid asju, kus puudutati sügavalt kogu rahva südant, pole olnud.
17-aastaselt tulnud ärkamine või sinu puhul Jumala kutse,
juhtis sind nii sõjaväes, kui ka peale sõjaväge.
Jah. Ma pidin algul saama arstiks.
Olin huvitatud inimestest ja nende aitamisest.
Olin huvitatud ka loodusteadusest.
Püüdsin paar korda arstiteaduskonda sisse saada,
aga need uksed pandi kinni.
Mõni inmene nö sõpruskonnast ja ka mõni võõras inimene,
tulid ja soovitasid kaaluda hoopis teoloogia õppimist.
"Sinust võiks saada kirikuõpetaja."
Nad kasutasid oma julgustamise andi.
Ma olin teenistuses Kouvolas.
See võis olla kas 1977 või 1978.a
Seal olles tegin teenimistööd sõjaväelaste kompaniides ja mujal,
aga see kutse mu sees muutus aina tugevamaks.
Ma olin ka sõjaväe pastor.
Sealt läksingi Helsingi Ülikooli teoloogiat õppima.
Su esimene pikem töösuhe oli Tuusula kirikus - 28 aastat.
Jah. See algas 1983 aastal, kui piiskop Samuel Lehtonen
13.märtsil, Talvesõja lõppemise päeval,
kell 11 meid noori mehi pühitses.
Ta pühitses meid kirikuõpetajateks.
Sealt algaski mu kirikuõpetaja teekond.
Selle 28 aastaga on nii Soome, kui ka kirik muutunud.
Usk Piibli Jumalasse on muutunud.
Kuidas sa seda kõike kommenteeriksid?
See muutus on olnud väga suur.
Just need põhiasjad on meil soomlastel ära kadunud.
Põhiasjade all pean silmas usku Jumalasse,
armastust ligimese vastu, palvetamist, Jumala Sõna ja Jumala käske
ning nende austamist.
Need on aastate jooksul ära sulanud ja kadunud.
Kui ma 1983.a alustasin,
olid jumalakartus ja austus nende asjade vastu siiski veel olemas.
Aga 90-ndate alguses, esimese majanduskriisi järel,
hakkasid need me soomlaste ühisest elust
ja väärtuste pagasist kaduma.
Kas siis tekkis ka esimene samm selles suunas,
kus tekkisid võrdõiguslikud abielud ja seda tüüpi asjad?
Kas siis 90-ndate alguses pandigi alus sellistele asjadele?
Jah. Ma arvan küll, et see alus loodi tookord.
Kui algas Jumala käskudest ja Jumala Sõnast vabanemine,
asendati need humanistlike käsitlustega,
mis põhinevad küll ka kristlusel nagu demokraatia ja võrdõiguslikkus,
aga need on tänapäeval tulnud Jumala Sõna asemele.
Loodu on tõstetud Looja kohale.
Usun, et ka luteri kirik mängis selles teatud rolli.
Ma ei mäleta, kui palju aastaid tagasi
vaatasin telekast intervjuud peapiiskopiga,
kus ta lõpetuseks ütles,
et ta usub küll Jumalat, aga mitte Piiblit.
See ehmatas mind. Mis sa selle kohta ütled?
Ma saan aru, mida ta mõtles,
kui ütles, et Piibel pole Jumalat asendav tempel,
aga seda võidakse üsna kergesti valesti mõista.
Piibel on meie usu alus.
Vana ja Uus Testament on Jumala ilmutus.
Sealt me saame on usule aluse ja sisu
ja ka need väärtused, mis meie elu juhivad.
Ja kui me ei teaks, et Piibel on Jumala Sõna,
siis kuidas me teaks, millist Jumalat uskuda?
Just nimelt. Kõige aluspõhi on just seal.
Millisena paistab see liberaliseerumine nende 28 a jooksul,
kui oled olnud kirikuõpetaja ametis Tuusulas?
Kuidas see praktikas välja näeb?
Kui ma alguses noore ja rohelise kogemusteta õpetajana alustasin,
oli mul palju õppida.
Praktika ise õpetas, kuidas inimestega suhelda,
kuidas jagada Jumala Sõna ja rääkida.
Minu esimene avastus Piibli ärkamist kogenud noorena oli,
et kas Piiblil on tõesti niivõrd väike tähendus koguduse elus?
Kas see polegi siis kõige tähtsaim raamat ja dokument?
On olemas traditsioonid, kombed, tavad ja kiriklik organisatsioon.
Ma mõistan ka nende väärtusi, tähendust ja ajalugu,
kuid avastasin juba alguses,
et Piibel pole Jumala Sõnana me usu kesksel kohal;
et mitmed inimlikud traditsioonid on sellest kõrgemal.
Kui vaadata seda, mida Jeesus tegi -
Ta õpetas, tervendas haigeid, ajas kurje vaime välja jne.,
siis see lisab mitteusklikele usku, kui nad näevad, et Jumalal on vägi.
Need asjad juhtuvad, inimesed tervenevad jne.
Kui siduda sellega õpetus Jumalariigist,
siis on selles mingi tasakaal.
Küsimus on selles, et usk peaks saama elavaks.
Ei piisa sellest, kui ütleme, et Jumal on olemas, mina usun jne.
Kõik teisedki soomlased usuvad.
Jumala Sõna peab saama elavaks ja see on Püha Vaimu töö.
Et Ta saaks teha elavaks selle Sõna, mida me kuuleme,
meie jaoks, meie sees ja ka meie kaudu,
et kogudus hakkaks elama Kristuse elu.
Ma ei tunne hästi luteri kiriku ajalugu.
Kas Püha Vaimu tööst õpetati seal 30-ndatel, 40-ndatel või 50-ndatel?
Sest vähemalt viimastel aastakümnetel
on sellest vaikitud.
Ma usun, et õpetus on koondunud just esimesse ja teise ossa,
ehk Jumalasse Loojasse ja Jeesusesse Lunastajasse,
meie pattude lepitajasse.
Neid asju on soomlastele läbi aegade õpetatud.
Aga kui rääkida Püha Vaimu tööst ja Püha Vaimu isikust -
sellest, kes Ta on ja mida Ta teeb, siis need asjad on varju jäänud.
Ka tänapäeval ei saada nendest asjadest õigesti aru.
Kui Jeesus tõusis üles, siis Ta ütles: "Teile on parem, kui ma üles lähen."
Ta saatis Isa juurest Püha Vaimu.
Püha Vaim ammutab väe, tarkuse, armastuse ja kõik muu Isalt ja Pojalt.
See on meie ligi nähtamatul kujul.
Ehk siis sellest, mis meile on antud, sellest vaikitakse.
Jeesus on meile täiuslik eeskuju Isast Jumalast.
Püha Vaim on meile pilt Jeesusest. Püha Vaim teeb Ta elavaks.
Kui tahame esitleda inimestele Jeesust
ja räägime Jeesusest,
siis me vajame selleks tingimata Püha Vaimu väge, tarkust, armu
ja armastust, mida Ta laseb voolata me südameisse.
Sa oled olnud algusest peale Vaimu uuenduse kirikus.
See sai alguse 80-ndatel.
Olen ma õigesti aru saanud,
et see oli teatud määral kui protest selle vastu,
et Püha Vaim oli jäetud välja?
Jah. See sai alguse Mikkelist, sealsest Toomkirikust.
Seppo Löyttö oli seal praost. Teine koht oli Kotka.
Korraldati uuenduspäevi.
Need algasid Jumala Sõna ja altarikutsetega
ning palveõhtutega nendes kirikutes.
Inimesed tulid kokku ja palvetasid.
Püha Vaimu töö ja armuannid tulid esile.
See oli mahavaikitud asi,
mis oli jäänud varju või koguduse elust välja.
See asi leiti taas üles.
Tean, et seda kaudu on Jumala Sõna ja palveõhtud
tulnud luteri kirikusse.
Olen isegi seal olnud TV7 raames.
Need on andnud usunäljas inimestele võimaluse vabamalt tegutseda.
Sellest on möödas umbes 30 aastat. Kuidas sellega tänapäeval lood on?
Kas see on peatuma jäänud või liigub ikka edasi?
Kui minna ajas 30 aastat tagasi,
siis võrreldes esimese aastakümnega oleme me järgmises etapis.
Vahel on olnud vaiksem vaimuliikumine,
aga praegu näib sedasi, et on suur Püha Vaimu laine.
Jumal laseb oma Vaimul voolata üle koguduse ja me maa.
Samuti ka üle Iisraeli.
Inimesed leiavad oma kutsumuse ja teenistusülesanded ning annid.
Need lähevad käiku.
Seda on selgelt näha.
Aeg on võtta Iisraeli küsimus ette.
Sa oled peale Tuusulat olnud nüüd 3 aastat Karmeli juhataja.
Su elutegevus on saanud Iisraeli suhtes konkreetsemaks.
Mis tõi sind Iisraeli asjade juurde ja mis pani sind nende juuri otsima?
Ma arvan, et see on ühtpidi kirjas Jumala Sõnas
ja kuna mu juured ning uussünd said alguse nö Piibli veerelt,
siis Piibel, eriti Vana Testament, räägib palju Iisraeli positsioonist
Jumala plaanides ja selle tähendusest.
Igaüks, kes loeb ja uurib Piiblit, leiab sealt neid asju,
armastab Jumala rahvast Iisraeli.
Sellest see avaneski mulle.
Muidugi kohtasin ka teisi kristlasi.
Sellal oli Soomes külas Ameerika juut Steven Lightle.
Ta rääkis teisest väljarändest, mis oli ka ta raamatu pealkiri.
Tal oli palju koosolekuid Helsingi piirkonnas ja ka mujal,
kus ta vahendas nägemust sellest, et juudid hakkavad varsti
Nõukogude Liidust ja endistelt Venemaa aladelt
koju Iisraeli kolima.
Jumal kutsub nad tagasi tõotatud maale.
Nii et valmistuge palveteks.
See nägemus valdas tollal mu südant.
Iisraeli armastus on püsinud mu sees siiani.
See näeb välja nii,
et Jumal kutsub tänagi oma rahvast koju.
Holocausti aastapäeva peetakse ka Soomes kord aastas -
27.jaanuaril.
See, mis juhtus 2. Maailmasõja ajal, on hästi dokumenteeritud,
kuid sellest hoolimata kasvab antisemitism jõudsalt
üle kogu maailma.
Jah.
Kõigi sündmuste keskpunktis, kus Iisraeli riik 1948.a uuesti loodi,
on Iisrael olnud lepingu rahvas.
Ta on pidanud pidevalt võitlema oma ellujäämise eest.
Teda vaenatakse kogu aeg, eriti oma naabrite poolt.
Praegu oleme taas olukorras, kus peaaegu kõik riigid, ÜRO liikmed,
on oma pale Iisraeli pealt ära pööranud.
Nad arvustavad ja kritiseerivad seda maad.
EL boikoteerib Iisraeli tooteid, sealhulgas ka Soome.
Me justkui ei näe seda,
et Jumala plaanides ja Tema Sõna järgi
on Iisrael lepingu rahvana kesksel positsioonil,
kellega Jumal sõlmis oma esimesed lepingud.
Samuti ka uue lepingu,
millest meiegi oleme Jeesuse kaudu osa saamas.
Meid on justkui poogitud ja adopteeritud Jumala rahva külge.
Iisrael on Jumala lepingu keskpunkt,
aga meile, Lääne kristlastele, jääb see leping võõraks.
Me ei saa aru, et Jumal sõlmis lepingu oma rahvaga
ja tahab viia lõpule oma päästeplaanid,
kus Ta läheneb kõigile rahvastele, kelle keskel Iisrael on Tema rahvana,
keda Ta nüüd taas tõstab esile ja tagasi oma kohale,
kus ta algupäraselt on olnud.
Kui paganrahvad, nagu me kõik oleme,
pöörduvad ära Jumalast ja püsivad Temast lahus,
lükates tagasi Jumala Sõna ja tehes muid asju,
siis milline on Jumala reaktsioon sellele?
Eelmisel kevadel ärkasin oma kodus ühel ööl ühe hääle peale,
mis ütles selgelt ja millest sain aru, et see oli Jumala kõne:
"Ma sean oma rahvale, Iisraelile antava pärandosa
endisesse olukorda."
Imestasin väga, et mida see peaks tähendama?,
aga ma saan aru, et me elame endisesse olukorda paneku ajastul.
Jumal paneb Iisraeli ja Ta pärandi maa ning rahva -
kaasaarvatud Iisraeli suguharud, endisesse olukorda.
Sellesse positsiooni ja kohta, mis neile kuulub
ja mis on nende ülesanne Jumala päästeplaanides.
Siia kuuluvad muidugi ka teised rahvad.
Kogudus-pruut on rahvaste keskel.
Aga kui kogudus ei taha kuuletuda ega järgida Jumala plaane,
minnes mööda Iisraelist
ja asendades Iisraeli teoloogia mingi muu asjaga,
arvates, et Jumal sõlmib lepingu vaid meiega
ja kõik Jumala õnnistused kuuluvad meile
ning Iisrael kadugu üldse minema,
siis Jumala reaktsioon neile asjadele on tõenäoliselt see, et:
"Olgu pealegi! Minge ja käige siis oma teed!"
Aga see tähendab seda,
et see on paganrahvastele saatuse küsimus.
On. Piibel räägib ka rahvaste kohtust enne Messia tagasitulekut.
See tähendab seda, et need rahvad, kes pole õnnistanud Iisraeli,
need ei päri õnnistust.
Rääkimata neist rahvastest, kes on astunud Iisraeli vastu.
Piibel ütleb: "Keda sina õnnistad, seda õnnistan ka mina.
Mida sina nead, seda nean ka mina."
Kas Jumal on mingil moel paadutanud otsustajate silmad, kõrvad ja südamed
et nad ei saa aru nagu vaarao, kes oli paadutatud?
Jah.
Me elame ajal, kus pimedus ja lühinägelikkus
on vallanud ka üksikisikuid.
Pole mingit nägemust selles segaduses,
kuhu rahvad on sattunud.
Me ei näe seda terviklikkust, mis toimub
ja mis Jumala silmis on tähtsaimal kohal.
Seal on Iisrael ja Jumala leping ja Jumala tõotused.
Meie aluspõhi ja julgus peaksid tuginema Jumala tõotustele.
Aeg läheb nii kiiresti,
et palun sul nüüd öelda vaatajatele seda,
mida Püha Vaim su südamele just nüüd paneb.
Ma arvan, et Päästja Jeesus,
kes on meie kõigi tähtsaim väärtus ja usu sihtpunkt,
rääkis Matteuse evangeeliumis tulevastest asjadest
enne oma tagasitulekust.
Ta ütles nii: "Taevas ja maa hävivad, aga minu sõnad ei hävi iialgi."
Jumala Sõna näol on meil vastupidav aluspõhi me usule,
suhetele Jumalaga ja ligimestega.
Jumala Sõnas on need väärtused, mille külge me võime ankurduda
ja millele suunata oma elu ja ka tuleviku.
Kui püsime nendes põhiasjades,
on meil Jumala Sõna, palve ja turvaline usk.
Meil säilib Jumala austamine ja armastus ligimeste vastu.
Olgu nad siis lähedal või kaugel.
Nendes elu põhiasjades peaksime püsima
ja nende juurde tagasi pöörduma.
Nii üksikisikute, kui kogu rahvana.
Jumala Sõna on me kalju - Kristus kalju, mis peab vastu.
Just.
Jeesus ütles, et selle kalju peale ehitab Ta oma koguduse.
Toonela väravad ei võida seda.
See on see Jumala ilmutus, mis on me südames.
Jumal tõotas seda omal ajal Peetrusele.
See on väga märkimisväärne ja kõnekas.
Sa tegutsed usinalt Euroopas ja Iisraelis.
Teed Iisraeli tööd mitmel pool Euroopas,
aidates neid ja järgides olukorda.
Jah.
Eriti Ukraina ja Eesti juudid on mul väga südames.
Aitäh Petri, selle saate eest
ja Jumal juhtigu ning õnnistagu sind rohkesti
kõigis nendes ülesannetes.
Aitäh!
Kui soovid toetada Eesti TV7 tööd, helista 900 1777 (kõne hind 7)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa